OzLabs/hebrew-wiki-articles huggingface dataset:
הברווזון המכוער (סרט, 1997)

הברווזון המכוער (באנגלית: The Ugly Duckling) הוא סרט הנפשה בריטי, מסוגת הרפתקאות ומוזיקה, המבוסס על סיפור קצר בעל אותו שם מאת הנס כריסטיאן אנדרסן. הסרט בוים ונכתב על ידי מרטין גייטס, יחד עם ביומו של דייוויד אלווין וכתיבתה של סו רדלי. הסרט הופק על ידי Martin Gates Productions ו-Carrington Productions.

הסרט הופץ ברחבי העולם להפצה ביתית על ידי Warner Home Video. הסרט הופץ לראשונה בארצות הברית ב-13 בספטמבר 1997. בישראל הסרט הופץ לראשונה בדיבוב עברי בשנת 1998. אורך הסרט הוא כ-81 דקות, ושפת המקור שלו היא אנגלית.

== תקציר העלילה ==
אגלי (שמו המלא – אוגוסטוס), ברווזון השונה משאר אחיו הברווזים, מביא צרות לכולם, דבר הגורם לו לעזוב את קן הולדתו. בדרך, אגלי פוגש את סקראפי החולדה, שגם ברחה מביתה כדי לשחק בתיאטרון. ביחד הזוג עובר הרפתקאות רבות שבסופן הוא מבין את המשמעות האמיתית של היופי.

== דמויות ומדבבים ==
הסרט בוים בעברית על ידי חנן גולדבלט, והופק על ידי עוזי פוקס וענבר שטגר עזרא.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|אגלי (אוגוסטוס)
|אדם ווילי (ילד)פול פנטינג (מתבגר)כריסטיאן קמפבל (ברבור)
| rowspan="2" |אורית אמיר
|-
|אמא ברווזה
|ג'ניפר ויליאמס
|-
|סקראפי
|אימלדה סטונטון
| rowspan="3" |מאיה בר שלום
|-
|סניפטי
|ברנדן ג'פרסון
|-
|תרנגולת
|אליסון סטדמן
|-
|טארקין
|יו לורי
| rowspan="2" |עמי מנדלמן
|-
|פוג'
|ג'רמי פולי
|-
|שועל
|מייקל בל
|חנן גולדבלט
|-
|גרדאלין
|טינה סמית'
| rowspan="2" |זוהר זמיר
|-
|בת מנהל התיאטרון
|
|-
|הטי
|קת'רן הייסטי
| rowspan="5" |נתן נתנזון
|-
|זאבים
|ג'ון דוד בוש
|-
|מנהל תיאטרון
|פיטר בייליס
|-
|ג'רארד
|מרקוס רדמונד
|-
|לנסלוט
|מארק לוקייר
|-
|צייד
|
|ניר רון
|}
מנהל המוזיקה בדיבוב העברי היה עוזי פוקס, אשר ביצע חלק מן השירים יחד עם עמי מנדלמן, תמי צוברי, מאיה בר שלום, זוהר זמיר ונתן נתנזון.

== ראו גם ==
* הברווזון המכוער

== קישורים חיצוניים ==

* [https://www.ishim.co.il/m.php?s=הברווזון+המכוער%23סרט "הברווזון המכוער"], במיזם "אישים" לתיעוד היצירה הישראלית

קטגוריה:סרטים בריטיים מבוססי ספרים
קטגוריה:סרטי הנפשה בריטיים
קטגוריה:סרטי הרפתקאות
קטגוריה:סרטי הנפשה מוזיקליים
קטגוריה:סרטים באנגלית
קטגוריה:סרטי 1997
קורפוס המילואים ה-12 (האימפריה הגרמנית)

קורפוס המילואים ה-12 (הסקסוני) (בגרמנית: XII. (Königlich Sächsisches) Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-12. כמפקדו הראשון מונה הנס פון קירכבך, והיחידות בו היו פחות איכותיות מאשר בקורפוסים הסדירים. הקורפוס נערך בחזית המערבית כחלק מהארמייה השלישית בפיקוד מקס פון האוזן. הקורפוס נטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. במהלך שלוש השנים לאחר מכן השתתף הקורפוס בקרבות בחזית המערבית, ונטל חלק בקרב שמפאן השני, הקרב על הסום, וקרב איפר השלישי. בנובמבר 1916 הוצב הקורפוס באזור אראס וכונה "קבוצת אראס", ובשנת 1917 לחם בקרב אראס. בשנת 1918 הוצב הקורפוס באזור סן-מייל, ולחם עמו בקרב סן-מייל כחלק ממתקפת מאה הימים של בעלות הברית, ועם סיום המלחמה פורק הקורפוס.

==מפקדים==
* הנס פון קירכבך (2 באוגוסט 1914–12 בדצמבר 1917)
* הורסט אדלר פון דר פלאניץ (15 בדצמבר 1917–23 ביוני 1918)
* מקס לוטהולד (23 ביוני 1918–23 בינואר 1919)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
12
דבוריים

הדְּבוֹרִיִּים (שם מדעי: Apidae) היא משפחה של חרקים מעל-משפחת ה-Apoidea, שבסדרת הדבוראים. המשפחה כוללת כ-5,700 מיני דבורים, ובכללם מיני הדבורים הנפוצים ביותר, כגון מיני הבומבוס ודבורת הדבש, אך גם דבורים חסרות עוקץ, דבורת-עץ, דבורת הסחלב, דבורי קוקייה ועוד. מיני דבוריים רבים ממלאים תפקיד חשוב בהאבקה.

== תת-משפחות ==
* Apinae – תת-משפחה אאוסוציאלית הכוללת: 
** בומבוס 
** דבורת הדבש 
** דבורים חסרות עוקץ (Meliponini) - שבט הכולל בין 462 ל-552 מיני דבורים. נפוץ ברוב האזורים הטרופיים והסובטרופיים בעולם: באפריקה, באמריקה, בדרום-מזרח אסיה באוסטרליה. השבט קרוב גנטית לדבורת הדבש ולבומבוס. לדבורים אלו יש עוקץ קטן משמעותית מלאחרות ועל כן לא יכול לשמש לצורכי הגנה.
** דבורי-סחלב (Euglossini)
ומינים רבים נוספים.
* Nomadinae (דבורי קוקייה) – כוללת 31 סוגים בעשרה שבטים, כולם חומסנים.
* Xylocopinae – תת-משפחה הכוללת את דבורת העץ. בניגוד ל-Apinae האאוסוציאליות, המינים בתת-המשפחה הזו הם לרוב דבורים סוליטריות.

== גלריה ==

<gallery mode="packed" widths="200" heights="200">
קובץ:Apis mellifera Western honey bee.jpg|דבורת הדבש
קובץ:Xylocopa pubescens female on Callistemon.jpg|דבורת-עץ
קובץ:Nomada fulvicornis01.jpg|דבורת קוקייה
קובץ:Bombus99.JPG|בומבוס האדמה
קובץ:Orchid Bee Sleeping on Leaf.jpg|דבורת סחלב
קובץ:Bee March 2008-14.jpg|דבורה חופרת
קובץ:Ceratina WG.jpg|מין של סרטינה
קובץ:Xylocopa micans.JPG|דבורת-עץ 
</gallery>

== קישורים חיצוניים ==

קטגוריה:טקסונים שתוארו בידי פייר אנדרה לטריי
קטגוריה:בעלי חיים שתוארו ב-1802
*
*
דמויי יונאים

דמויי יונאים (שם מדעי: Columbaves) הוא ענף של עופות בתראים, המכיל שש סדרות הקרובות ליונים ולקרוביהם, המבוססת על ניתוחים גנומים דומים, אם כי יש עליהם מחלוקות. היא הוגדרה רק ב-2015, אך הקבוצות הפנימיות בה הוגדרו עוד לפני. 

דמויי היונאים מחולקים לשתי קבוצות: Otidimorphae ובה הקוקיות והחובות ו-Columbimorphae ובה היונים והקטות. בעבר הייתה בקבוצה גם הקבוצה מירנדורניטס, הכוללת את הפלמינגואים והטבלנאים אשר כיום נחשבים לקרובי החופמאים ועופות מים מהקבוצה דמויי שקנאים.

בעבר הסדרות של קבוצה זו שויכו לענף הטקסונומי Metaves ("עופות אחרים") שבוטל.

==מיון==
*קבוצה Otidimorphae
**סדרה קוקיתאים (Cuculiformes)
***משפחה קוקייתיים (Cuculidae)
**סדרה טוראקואים (Musophagiformes)
***משפחה טוראקיים (Musophagidae)
**סדרה חובתאים (Otidiformes)
***משפחה חובתיים (Otididae)
*קבוצה דמויי יונים (Columbimorphae)
**סדרה יונאים (Columbiformes)
***משפחה יוניים (Columbidae)
**סדרה קטאים (Pterocliformes)
***משפחה קטיים (Pteroclididae)
**סדרה מסיטאים (Mesitornithiformes)
***משפחה מסיטיים (Mesitornithidae)

קטגוריה:עופות מפותחים חסרי שיניים
קטגוריה:ענפי בעלי חיים
נובוסיבירסק (צוללת)

K-573 "נובוסיבירסק" (ברוסית: К-573 «Новосибирск») היא צוללת גרעינית רוסית, המצוידת בטילי שיוט מדור 4. כלי השייט השלישי בפרויקט 885 "יאסן".

== היסטוריה ==
בניית הצוללת החלה בנובמבר 2011.<ref name="Контракт">[http://ria.ru/defense_safety/20111109/484781464.html Минобороны заключило 7 контрактов по гособоронзаказу на 280 млрд руб, в том числе на строительство новых 4 АПЛ проекта 885М (РИА Новости, 9 ноября 2011)]</ref><ref name="СемьПодлодок">[http://lenta.ru/news/2013/03/20/project885/ Россия построит по проекту «Ясень» семь подлодок]</ref> במקור תוכנן לתת לספינה את השם "אופה", אך בהמשך נקראה "נובוסיבירסק". טקס תחילת העבודות התקיים ב-26 ביולי 2013<ref></ref> ותוזמן לחפוף עם יום הצי, שמחוג ברוסיה באותו יום.<ref></ref>

ב-14 באפריל 2014 הודיע דובר סבמאש כי הושלמה הקמתו של שלד "נובוסיבירסק". לאחר מכן יבוצעו בדיקות הידראוליות של הצוללת.<ref></ref>

ב-21 באוגוסט 2014, הצוללת נובוסיבירסק ביצעה בהצלחה בדיקות הידראוליות. ב-17 בפברואר 2015 תוכנן להתחיל בעבודות בידוד הצוללת.<ref>[http://www.sevmash.ru/rus/news/1819--2014-.html Объем Гособоронзаказа-2014 на Севмаше выполнен полностью]</ref>

בנייתה הושלמה בסוף 2019 והיא הושקה ב-25 בדצמבר 2019 לקראת כניסתה לשירות הצי הרוסי ב-21 בדצמבר 2021.<ref>[http://tass.ru/armiya-i-opk/4141612 Вторая атомная подлодка проекта «Ясень» спущена на воду в Северодвинске]</ref>

== הערות שוליים ==

 
קטגוריה:צוללות גרעיניות רוסיות
קטגוריה:אוניות מלחמה סובייטיות ורוסיות
אקוורליטורניטס

אקוורליטורניטס (שם מדעי: Aequorlitornithes) היא קבוצה של עופות בתראים, הכוללת מינים רבים של עופות מים ודומיהם.

בקבוצה זו נכללים מינים בעלי קרבה לחופמאים ולעופות ימיים שונים. קבוצה זו נחלקת לשתי קבוצות: Ardeae, המחולקת לקבוצה Eurypygimorphae בה סופיות השמש והפתונאים ולקבוצה דמויי שקנאים. הקבוצה השנייה כוללת את החופמאים ואת הקבוצה מירנדורניטס (Mirandornithes), בה הפלמינגואים והטבלנים, אשר במקור נחשבו למקורבים ליונאים.

קבוצה זו הוגדרה ב-2015 על פי שיטות מיפוי גנומיות מקיפות חדשניות, אך הקבוצות הפנימיות בה הוגדרו הרבה לפני.

==מיון==
**סדרה חופמאים (Columbiformes)
**קבוצה מירנדורניטס (Mirandornithes)
***סדרה טבלנאים (Podicipediformes)
***סדרה פלמינגואים (Phoenicopteriformes)
*קבוצה Ardeae
**קבוצה Eurypygimorphae
***סדרה פתונאים (Phaethontiformes)
***סדרה סופיות שמש (Eurypygiformes)
**קבוצה דמויי שקנאים (Aequornithes)
***סדרה צוללנאים (Gaviiformes)
***סדרה חסידאים (Ciconiiformes)
***סדרה שקנאים (Pelecaniformes)
***סדרה סולתאים (Suliformes) - ייתכן ששייכת לסדרת השקנאים
***קבוצה Austrodyptornithes
****סדרה פינגווינאים (Sphenisciformes)
****סדרה יסעוראים (Procellariiformes)

==קישורים חיצוניים==

קטגוריה:עופות מפותחים חסרי שיניים
קטגוריה:ענפי בעלי חיים
רחובות זועמים

רחובות זועמים (באנגלית: Mean Streets) הוא סרט פשע אמריקאי משנת 1973, בבימויו של מרטין סקורסזה עם הרווי קייטל, רוברט דה נירו ודייוויד פרובל בתפקידים הראשיים.

התסריט נכתב על ידי מרטין סקורסזה ומרדוק מרטין והוא מבוסס על סיפור קצר של סקורסזה המבוסס על חוויותיו בשכונת איטליה הקטנה בניו יורק, בה גדל. זה שיתוף הפעולה הראשון בן דה נירו לסקורסזה. הסרט הזה הזניק את הקריירה של סקורסזה ושל דה נירו שזכה בפרס שחקן המשנה הטוב ביותר באיגוד המבקרים האמריקני.

בשנת 1997 נבחר הסרט לשימור בארכיון הסרטים הלאומי של ארצות הברית שבספריית הקונגרס על חשיבותו מבחינה תרבותית, היסטורית ואסתטית.
==תקציר העלילה==
צ'רלי (הרווי קייטל) הוא בחור אמריקאי ממוצא איטלקי שגר ופועל בניו יורק כגובה חובות ועושה דברו של דודו ג'ובני (צ'זרה דנובה). צ'רלי הוא קתולי מאמין ונקרע בין אמונתו בכנסייה למקצועו העברייני.

הוא מרגיש חובה מוסרית להגן על חברו הקרוב "ג'וני בוי" (רוברט דה נירו), מהמר חסר תקנה החייב כסף רב למלווים בשוק האפור של המאפיה האיטלקית בניו יורק. הם מבלים ומתפרעים מדי פעם במועדון הלילה של חברם טוני (דייוויד פרובל). ג'וני מתחיל מריבה במועדון שמתפתחת לקטטה גדולה. שוטרים שמגיעים למקום משליטים סדר ורוצים לעצור את המתפרעים אך מסתלקים לאחר שבעל המועדון משלם להם סכום נכבד...

ג'וני חייב סכום גדול למייקל (ריצ'רד רומנוס), עבריין, איש מאפיה מלווה בריבית. ג'וני מתייחס אליו בזלזול, אבל צ'רלי מנסה לפייס את מייקל בקשר לג'וני ולדחות את ההתנגשות הצפויה ביניהם. הוא מנהל יחסים עם בת דודתו של ג'וני, תרזה (איימי רובינסון), הסובלת מהתקפי אפילפסיה.

ג'ובני רוצה לקדם את צ'רלי ולמנות אותו למנהל מועדון לילה אך מתנה זאת שיפסיק לצאת עם תרזה חולת האפילפסיה ויפסיק לתמוך בחברו ג'וני הפורק כל עול כי "אנשים מכובדים הולכים עם חברים מכובדים".

צ'רלי מזמן את מייקל וג'וני למפגש כדי לסיים את הסכסוך ביניהם. ג'וני מגיע עם אקדח, מקלל את מייקל ומאיים עליו. צ'רלי מסלק אותו מהמקום ומסיע אותו ואת תרזה מחוץ לעיר עד שהעניינים יירגעו. מייקל רודף אחריהם כשעוזרו "ג'ימי שורטס" (מרטין סקורסזה) במושב האחורי. הם מפתיעים את הבורחים ושורטס יורה לעבר רכבם ופוצע את שלושתם.

==קישורים חיצוניים==

* [https://www.youtube.com/watch?v=g9xHpS10CZ0 קדימון לרחוב זועמים], באתר יוטיוב
* [http://www.tcm.turner.com/tcmdb/title/83170/Mean-Streets/ רחוב זועמים], באתר TCM
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1973
קטגוריה:סרטים באנגלית
קטגוריה:סרטים אמריקאיים
קטגוריה:סרטי פשע אמריקאיים
קטגוריה:סרטי מרטין סקורסזה
קטגוריה:סרטי מאפיה
קטגוריה:סרטים בשימור ספריית הקונגרס
קטגוריה:סרטי האחים וורנר
קטגוריה:סרטי פולחן
לורן שמידט היסריך

לורן שמידט היסריך (באנגלית: Lauren Schmidt Hissrich; נולדה בשנת 1971) היא מפיקה ותסריטאית אמריקאית, המוכרת בעיקר עקב יצירת והפקת סדרת הטלוויזיה של נטפליקס: "המכשף".

==ביוגרפיה==
היא נולדה בשנת 1971 בשם לורן שמידט בעיירה ווסטרוויל שבאוהיו. היא למדה לתואר ראשון בספרות אנגלית ובכתיבה יוצרת במכללת ויטנברג שבספרינגפילד.<ref></ref><ref></ref>

==קריירה==
שמידט היסריך השתתפה בכתיבת תסריטים לסדרות רבות מסוגות שונות, ביניהן: הבית הלבן", "המגנים", "צדק", ""הורות", "אל תזיק", "מרפאה פרטית", "דרדוויל" ו"אקדמיית המטרייה".<ref></ref>

בדצמבר 2017 הכריזה נטפליקס כי שמידט היסריך תהיה המפיקה והתסריטאית של סדרת טלוויזיה חדשה בשם "המכשף", שתהיה מבוססת על סדרת הספרים בעלת אותו השם מאת אנדז'יי ספקובסקי.<ref></ref>

לשנת 2024 מתוכננת הקרנה של סרט "המכשף: הסירנות מהמעמקים".

==חיים אישיים==
שמידט היסריך גרה בלוס אנג'לס. בעלה, מייקל היסריך, גם הוא מפיק טלוויזיה. לזוג שני בנים.<ref></ref>

==קישורים חיצוניים==

==הערות שוליים==

קטגוריה:מפיקות טלוויזיה אמריקאיות
קטגוריה:תסריטאיות טלוויזיה אמריקאיות
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
קורפוס המילואים ה-23 (האימפריה הגרמנית)

קורפוס המילואים ה-23 (בגרמנית: XXIII. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-25 באוגוסט 1914 כחלק מהגל השני של הגיוס במלחמת העולם הראשונה, והועמד תחת פיקודו של גאורג פון קלייסט. הקורפוס כלל את דיוויזיות המילואים ה-45 וה-46. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובקיץ 1917 הוא הועבר לחזית המזרחית, שם לחם בקרב ריגה ובמבצע אלביון. לאחר מכן חזר הקורפוס למערב והועמד תחת פיקודה של הארמייה השנייה, ולחם עמה בקרב קמברה. באביב השתתף הקורפוס במבצע מיכאל, וב-12 באוגוסט 1918 פורק הקורפוס.

==מפקדים==
* גאורג פון קלייסט (25 באוגוסט 1914–19 בדצמבר 1914)
* הוגו פון קאטן (19 בדצמבר 1914–31 ביולי 1918)
* ארתור פון גאביין (31 ביולי 1918–12 באוגוסט 1918)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
23
Dices Que Te Vas

Dices Que Te Vas (באנגלית: You say that you're going, ובעברית: אתה אומר שאתה הולך) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA, מתוך האלבום Ocean.<ref name=":1"></ref> השיר יצא לאור ב-30 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השמיני מתוך האלבום.<ref name=":0"></ref>

השיר הגיע אל המקום ה-47 במצעד השירים הלטיניים.<ref></ref>

== רקע וכתיבה ==
השיר נכתב על ידי קרול ג'י, אנואל AA, חוסה מנואל גאזמי וחוסה גאזמי סנטיאגו והופק על ידי קרול ג'י ואנואל AA גם כן.<ref name=":1" /> בספוטיפיי הצליח השיר לצבור קרוב ל-40 מיליון השמעות, מה שהופך אותו לאחד מתוך השירים המושמעים ביותר מהאלבום שם.<ref></ref>

קליפ נוסף שהועלה ליוטיוב ב-3 במאי 2019, הצליח לצבור קרוב ל-6 מיליון צפיות בסך הכל.<ref></ref>

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קרול ג'י ב-30 במאי 2019, ביום צאתו של השיר כסינגל. ביממה אחת, הצליח הקליפ לצבור למעלה מ-5 מיליון צפיות,<ref></ref> ובשבוע אחד הצליח לצבור קרוב ל-20 מיליון צפיות.<ref></ref>

נכון לדצמבר 2019, מונה הצפיות של הקליפ עומד על כ-122 מיליון צפיות.<ref name=":0" />

== מיקומי שיא ==

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירי טראפ לטיניים
קטגוריה:סינגלים בהוצאת יוניברסל מיוזיק לטין אנטרטיינמנט
Love with a Quality

Love with a Quality (בעברית: אהבה עם איכות) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר דמיאן מארלי, מתוך האלבום Ocean.<ref name=":2"></ref> השיר יצא לאור ב-9 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השביעי מתוך האלבום.<ref name=":2" />

השיר הגיע אל המקום ה-75 במצעד השירים שבקולומביה.<ref></ref>

== רקע וכתיבה ==
השיר נכתב על ידי קרול ג'י, אווי און דה דראמס ודמיאל מארלי והופק על ידי אווי און דה דראמס גם כן.<ref name=":2" /> בספוטיפיי הצליח השיר לצבור קרוב ל-20 מיליון השמעות, מה שהופך אותו לאחד מתוך השירים המושמעים ביותר מהאלבום שם.<ref></ref>

האודיו של השיר הועלה ליוטיוב ב-2 במאי 2019, והצליח לצבור קרוב ל-10 מיליון צפיות.<ref name=":0"></ref>

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קרול ג'י ב-9 במאי 2019, ביום צאתו של השיר כסינגל.<ref></ref> ביממה אחת, הצליח הקליפ לצבור למעלה מ-2.3 מיליון צפיות,<ref></ref> ובשבוע אחד הצליח לצבור למעלה מ-10 מיליון צפיות.<ref></ref>

נכון לדצמבר 2019, מונה הצפיות של הקליפ עומד על כ-68 מיליון צפיות.<ref name=":0" />

== מיקומי שיא ==

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי קרול ג'י
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירי טראפ לטיניים
קטגוריה:סינגלים בהוצאת יוניברסל מיוזיק לטין אנטרטיינמנט
Tusa

Tusa הוא סינגל, שהוקלט על ידי הזמרת-יוצרת הקולומביאנית קרול ג'י, ביחד עם הראפרית הטרינידדית ניקי מינאז'.<ref name=":1"></ref><ref name=":2"></ref> השיר יצא לאור ב-7 בנובמבר, על ידי חברות התקליטים יוניברסל מיוזיק לטין אנטרטיינמנט, יוניברסל מיוזיק גרופ וריפבליק רקורדס כסינגל מתוך אלבום KG0516.<ref name=":1" /><ref name=":2" />

השיר הגיע אל המקום הראשון במצעד השירים הלטיניים.<ref></ref>

== רקע וכתיבה ==
השיר נכתב על ידי קרול ג'י, ניקי מינאז', אווי און דה דראמס ופזמונאים נוספים והופק על ידי אווי און דה דראמס.<ref></ref> איגוד תעשיית ההקלטות האמריקאי העניק לשיר את תואר היהלום הלטיני, על מכירות של למעלה מ-600,000 עותקים במדינה.<ref></ref> בהמשך, העניקו לו את תואר 35 הפלטינות הלטיניות על מכירות של למעלה מ-2,100,000 מיליון עותקים.<ref></ref>

איגוד תעשיית ההקלטות הספרדי העניק לשיר את תואר הזהב על מכירות של למעלה מ-20,000 עותקים במדינה.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של קרול ג'י ב-7 בנובמבר 2019, ביום צאתו של השיר כסינגל.<ref name=":0"></ref> ביממה אחת, הצליח הקליפ לצבור למעלה מ-7.8 מיליון צפיות,<ref></ref> ובשבוע אחד הצליח לצבור קרוב ל-37 מיליון צפיות.<ref></ref> נכון לשנת 2021, נחשב הקליפ לאחד מ-200 הנצפים ביותר בכל הזמנים.<ref></ref>

נכון לספטמבר 2021 עומד מונה הצפיות של הקליפ על למעלה מ-1.2 מיליארד צפיות.<ref name=":0" />

== ביקורת ==
בחודש יוני 2020 כלל מגזין בילבורד את השיר ברשימת "50 השירים הטובים ביותר עד כה של שנת 2020".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)<ref></ref>
|פלטינה 2×
|140,000<small></small>
|-
!ארצות הברית (RIAA)<ref></ref>
|פלטינה 35× <small>(לטיני)</small>
|2,100,000<small></small>
|-
!בלגיה (BEA)<ref></ref>
|זהב
|20,000<small></small>
|-
!מקסיקו (AMPROFON)<ref></ref>
|יהלום 9× + פלטינה 3×
|2,880,000<small></small>
|-
!ספרד (PROMUSICAE)
|פלטינה 9×
|360,000<small></small>
|-
!פולין (ZPAV)<ref></ref>
|פלטינה
|20,000<small></small>
|-
!פורטוגל (AFP)<ref></ref>
|פלטינה 3×
|30,000<small></small>
|-
!צרפת (SNEP)<ref></ref>
|יהלום
|333,333<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 בנובמבר 2019
|הזרמת מוזיקה • הורדה דיגיטלית
|ריפבליק
|<ref></ref>
|-
!איטליה
|13 בדצמבר 2019
| rowspan="2" |רדיו שירים עכשוויים
|יוניברסל מיוזיק גרופ
|<ref></ref>
|-
!ארצות הברית
|11 בפברואר 2020
|ריפבליק
|<ref></ref>
|}

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי קרול ג'י
קטגוריה:שירי ניקי מינאז'
קטגוריה:דואטים
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי קרול ג'י
קטגוריה:שירים שנכתבו על ידי ניקי מינאז'
קטגוריה:וידאו קליפים שצולמו בלוס אנג'לס
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:שירים זוכי פרס המוזיקה האמריקאית
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:שירי יהלום בצרפת
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת יוניברסל מיוזיק לטין אנטרטיינמנט
קטגוריה:סינגלים בהוצאת ריפבליק רקורדס
Beg

"Beg" (מעוצב באותיות גדולות) הוא סינגל שהוקלט על ידי הזמר הישראלי עומר אדם והזמרת הישראלית נטע ברזילי. השיר יצא לאור ב-26 בדצמבר 2019, כסינגל מתוך אלבומו השישי של אדם Omer, דרך חברת התקליטים אן אם סי יונייטד.

== רקע וכתיבה ==
השיר נכתב והולחן על ידי עומר אדם, נטע ברזילי, דורון מדלי, אבי אוחיון, אבשלום אריאל והופק על ידי ינון יהל ואבשלום אריאל. השיר הוא בסגנון הפופ, אשר משלב בתוכו גם את סגנון הדאנס.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם יצא הווידאו קליפ המלא של השיר, העלה אדם לערוץ היוטיוב שלו ב-26 בדצמבר 2019, את האודיו הרשמי של השיר.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997007831093305171/NLI לדף השיר] באתר הספרייה הלאומית

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירי נטע ברזילי
קטגוריה:דואטים
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי דורון מדלי
קטגוריה:שירים שהולחנו על ידי אבי אוחיון
קטגוריה:שירים שהופקו על ידי ינון יהל
קטגוריה:שירי דאנס-פופ
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
הנס-יואכים קולנקאמפף

הנס-יואכים קולנקאמפף (בגרמנית: Hans-Joachim Kulenkampff; 27 באפריל 1921 – 14 באוגוסט 1998) היה שחקן גרמני.

==ביוגרפיה==
קולנקאמפף נולד בברמן למשפחה עשירה, אביו היה איש עסקים וסבו מצד אמו היה פסנתרן ופרופסור למוזיקה. לאחר התיכון הוא למד משחק בבית ספר לתיאטרון של דויטשס תיאטר, הוא שירת בורמאכט במהלך מלחמת העולם השנייה ואף נלקח בשבי על ידי הבריטים.

הופעתו הראשונה הייתה ב-1943 בתיאטרון בברמן ולאחר מכן הופיע בתיאטראות באוסטריה ובשווייץ. ב-1947 החל להופיע בקביעות בתיאטרון בפרנקפורט.

ב-1956 הופיע לראשונה בקולנוע בקומדיה המוזיקלית "Bonjour, Kathrin". ב-1961 שיחק בסרט "Drei Mann in einem Boot" המהווה את האיבוד הגרמני לספר שלושה בסירה אחת (מלבד הכלב).

קולנקאמפף הנחה את תחרות המוזיקה לבחירת הנציגות הגרמנית לאירוויזיון ב-1957, ואת תחרות מיס גרמניה ב-1967. מ-1964 ועד 1987 הנחה את שעשועון הטלוויזיה "Einer wird gewinnen"

ב-1988 שיחק בסרט "Starke Zeiten" שבו שיחקו בין היתר גם דייוויד הסלהוף וצחי נוי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מנחי טלוויזיה גרמנים
קטגוריה:שחקני קולנוע וטלוויזיה גרמנים
קטגוריה:גרמנים שנולדו ב-1921
קטגוריה:גרמנים שנפטרו ב-1998
גרמניה באירוויזיון 1957

גרמניה באירוויזיון 1957 השתתפה עם השיר "Telefon, Telefon" בביצוע של מרגוט הילשר.

==לפני האירוויזיון==
לקראת אירוויזיון 1957 ערכה גרמניה המערבית תחרות פתוחה לבחירת השיר שייצג אותה בתחרות, בה השתתפו 4 זמרים שונים. התחרות נערכה ב-17 בפברואר 1957 והנחה אותה האנס-יואכים קולנקאמפף.

{|class="wikitable"
|-
!# !! מבצע || שיר || תרגום לעברית || מקום || ניקוד
|-
| 1 || רנה פרנק || Ich Brauche Dein Herz || אני זקוקה לליבך || 2 || 18
|-
| 2 || אילו שיידר || Was Machen Die Mädchen In Rio || מה לעשות הילדה בריו || 4 || 9
|-
| 3 || פול קון || Das Klavier Über Mir || אודותיי בפסנתר || 3 || 17
|-bgcolor="gold"
| 4 || מרגוט הילשר || Telefon, Telefon || טלפון, טלפון || 1 || 36
|}

==באירוויזיון==

1957
קטגוריה:מדינות באירוויזיון 1957
הקטר הקטן

הקטר הקטן (באנגלית: The Little Engine That Could, "הקטר הקטן שהצליח") הוא סרט הנפשה אמריקאי-בריטי, מסוגת קומדיה, הרפתקאות ומוזיקה, המבוסס על הספר "הקטר הכחול שיכול" מאת ווטי פיפר. הסרט בוים והופק על ידי דייב אדווארדס, יחד עם הפקתו של מייק יאנג, ונכתב על ידי ריי ראמי. הסרט הופק על ידי S4C, Kalato Animation ו-Dave Edwards Studio.

הסרט הופץ לראשונה בבריטניה ב-VHS על ידי Universal Pictures Home Entertainment ב-1 בינואר 1991, ובישראל הוא שודר באותה שנה בדיבוב עברי בטלוויזיה החינוכית. אורך הסרט הוא כ-30 דקות, ושפת המקור שלו היא אנגלית.

== תקציר העלילה ==
הסרט עוקב אחר רוני (במקור: טילי), קטר עיתוק זעיר שחולם להוביל מאחוריו רכבת לכל דבר. יום אחד מתקלקלת רכבת המובילה צעצועים ומזון לימי הולדת, ואף קטר אינו מוכן להוביל אותה פרט לרוני. במהלך הסרט רוני עוזר להוביל את הרכבת הנטושה ועובר הרפתקאות ומכשולים בדרכו אל ילדי העיירה.

== דמויות ומדבבים ==
הדיבוב העברי בוים על ידי חנה דרורי קשי, והופק על ידי חסיה ורטהיים באולפני דאב תל אביב.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|רוני (טילי)
| rowspan="2" |קת' סוסי
| rowspan="4" |אפי בן ישראל
|-
|ריקי (מיסי)
|-
|סוניה (ג'ורג'יה)
|בוורלי בנפילד
|-
|ברווזונת (גראמפלה)
|בטי ג'ין וורד
|-
|דן (פיט)
|פיטר קאלן
| rowspan="5" |רונן גולדפרב
|-
|קטר רופא (דוק)
|ניל רוס
|-
|רולו הליצן
| rowspan="4" |פרנק ולקר
|-
|מתי (פרנסוורת')
|-
|ג'בדיה
|-
|קופי (ג'יפרס)
| rowspan="3" |אור אזולאי
|-
|ציף ציף (צ'יפ)
|סקוט מנוויל
|-
|טדי (הנדי) פנדי
| rowspan="2" |ניל רוס
|-
|מגדל
| rowspan="4" |אליעזר אפלבוים
|-
|יואב (סטרץ')
|סקוט מנוויל
|-
|זאב גדול
| rowspan="3" |פרנק ולקר
|-
|נשר
|-
|פילוני
| rowspan="3" |אסף קורמן
|-
|אַריק (אֶריק)
|בילי או'סאליבן
|-
|זאב קטן
|קת' סוסי
|-
|אחותו של אריק (ג'יל)
|דינה שרמן
|שיר אציל
|}

== קישורים חיצוניים ==

* 

== הערות שוליים ==

קטגוריה:סרטי 1991
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים
קטגוריה:סרטי הנפשה בריטיים
קטגוריה:סרטי הנפשה מוזיקליים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטים אמריקאיים מבוססי ספרים
קטגוריה:סרטים בריטיים מבוססי ספרים
קטגוריה:סרטים מוזיקליים אמריקאיים
המרכז לרפואת שיניים

המרכז לרפואת שיניים הוא מרכז רפואי של חיל הרפואה בצה"ל, הנמצא בשטח המרכז הרפואי ע"ש שיבא בתל השומר. ארגונית, המרכז נמצא תחת פיקוד מחלקת רפואת השיניים במפקדת קצין רפואה ראשי (מקרפ"ר) ובראשו עומד קצין רפואת שיניים בדרגת סגן אלוף.

בעבר, שכן המרכז במחנה ב' של מקרפ"ר אשר נמצא במחנה דורי. במהלך שנות ה-80 של המאה ה-20 עבר המרכז אל תוך בית החולים שיבא והוא שוכן כיום בבנין "פה ושן", יחד עם גופי רפואת שיניים (האזרחיים) של בית החולים: המחלקה לכירורגיית פה ולסתות, היחידה לרפואת הפה ורפואת שיניים לילדים, והמרפאה לשיקום פנים ולסתות.
כחלק מתהליכי שיפור שירות והתייעלות,
המרפאה המשמרת ששכנה במחנה מקרפ"ר ב' והיוותה שלוחה של המרכז לרפואת שיניים, נסגרה בשנת 2020 ואוחדה עם מרפאת השיניים במרפ"א מרכז (צריפין).
נכון לשנת 2023, סא"ל ד"ר אבי לוין משמש כמפקד המרכז.
בין המפקדים הקודמים: סא"ל ד"ר יונתן לוין ד"ר דרור טויטו, ד"ר פיני בר חמא, ד"ר אלכס דובריאן, ד"ר שי גורן, ד"ר גדי שחר, ד"ר אלון שנקמן.

==תפקידים==
* לשמש מרכז המומחים הראשי של חיל הרפואה בתחום רפואת השיניים
* לשמש מרכז להתמחויות ברפואת שיניים של קציני רפואת השיניים בצה"ל
* ביצוע מחקרים בתחום רפואת השיניים הצבאית

==מחלקות==
במרכז ישנן מחלקות קליניות ומחלקות תומכות. רוב המחלקות הקליניות מקיימות בתוכן תוכנית התמחות, המוכרת על ידי המועצה המדעית של ההסתדרות לרפואת שיניים בישראל ומשרד הבריאות.
* מחלקת מנהלה ולוגיסטיקה
* המחלקה לשיקום הפה - המחלקה הגדולה ביותר, כוללת תוכנית התמחות
* המחלקה לפריודונטיה (רפואת חניכיים) - כוללת תוכנית התמחות
* היחידה לרפואת הפה (בשילוב עם מרפאת השיניים לילדים) - כוללת תוכניות התמחות 
* המחלקה לאנדודונטיה (טיפולי שורש) - כוללת תוכנית התמחות
* המחלקה לאורתודונטיה (יישור שיניים ולסתות) - כוללת תוכנית התמחות
* מחלקת דימות
* מעבדה דנטלית

== קישורים חיצוניים ==
* [https://www.idf.il/השירות-שלי-בצה-ל/תנאי-השירות-בצה-ל/רפואה/רפואת-שיניים/ כל מה שרציתם לדעת על רפואת שיניים בצה"ל], באתר צה"ל

*
קטגוריה:ישראל: רפואת שיניים
קטגוריה:אגף הטכנולוגיה והלוגיסטיקה
קטגוריה:ישראל: רפואה צבאית
ליינקופל

ליינקופל (שם מדעי: Leinkupal; משמעות השם: "משפחה נעלמת") הוא סוג של דינוזאור זאורופוד, שחי בקרטיקון התחתון באזור שכיום מוכר כצפון חבל הארץ פטגוניה שבארגנטינה. נכון להיום, הסוג מכיל רק מין אחד, Leinkupal laticauda.

== גילוי ותיאור ==
בשנת 2014, המין L. laticauda תואר על ידי הפלאונטולוגים פבלו גלינה, סבסטיאן אפסטגויה, אלחנדרו הלוזה וחואן קנאל על סמך סדרה של מאובנים שהתגלו במשלחות חפירה שנערכו ב-2010 וב-2012. השם ליינקופל בא מהלחם של המילים הדרום אמריקאיות העתיקות "lein", שפירושה להיעלם, ו-"kupal", שפירושה משפחה. שם המין, "laticauda", בא מהלחם של המילים הלטיניות "latus", שפירושה רחב, ו-"cauda", שפירושה זנב.

המאובנים שעל פיהם תוארו הסוג והמין לראשונה היו סדרה של חוליות זנב ואמצע עמוד השדרה, שקיבלו את השמות "MMCH-Pv 63-1" עד "MMCH-Pv 63-8" (פרט "MMCH-Pv 63-1" משמש כהולוטייפ של המין בעוד השבעה הנוספים משמשים כפראטייפים).

== מבנה גוף ==
הסוג ליינקופל הוא זאורופוד ששייך למשפחת הדיפלודוקיים, ובדומה לשאר חברי המשפחה הוא היה חיה צמחונית שהלכה על ארבע רגליים בעלת צוואר ארוך וזנב ארוך שהסתיים במעיין "שוט". הליינקופל היה קטן בהשוואה לדיפלודוקיים מוכרים יותר, כאשר אורכו הגיע בין 9 ל-10 מטר וגבהו בירכיים היה בין 1.7 ל-2 מטר.

== פלאואקולוגיה ==
מאובנים של הסוג ליינקופל נמצאו בתצורת "בחדה קולוראדה", אזור שכיום הפך לצפון פטגוניה. ניתוח הרכב התצורה מצביע על כך שגילה הוא בין 140 ל-134 מיליון שנה לפנה"ס, ושהיו בה מישורים שהכילו נהרות שהתפצלו להרבה נחלים קטנים וקרובים (בדומה לדלתות בנות ימינו). בתור חבר למשפחת הדיפלודוקיים, הליינקופל ניזון מצמחים חשופי זרע גבוהים. הליינקופל חלק את סביבתו עם הדיקראוזאור בחדזאורוס, ועם דינוזאורים תרופודים שונים (אף על פי שעוד לא הוגדר סוג רשמי מהתצורה, נמצאו בה שרידים ששייכים ככל הנראה לאבליזאוריים ולדיינוניכוזאורים).

==קישורים חיצוניים==

קטגוריה:דיפלודוקיים
קטגוריה:דינוזאורים שחיו בקרטיקון תחתון באמריקה הדרומית
קטגוריה:מאובני טקסונים שתוארו ב-2014
גאורג פון קלייסט

גאורג פרידריך פון קלייסט (בגרמנית: Georg Friedrich von Kleist; 25 בספטמבר 1852 – 29 ביולי 1923) היה גנרל פרשים גרמני, ומפקד קורפוס המילואים ה-23 בתחילת מלחמת העולם הראשונה.

== ביוגרפיה ==
פון קלייסט נולד ב-25 בספטמבר 1852 בריינפלד , פרוסיה המערבית. בשנת 1869 הוא התגייס ל, והצטרף לרגימנט הרגלים ה-52 (ברנדנבורג ה-6 - פון אלפנסלבן). במהלך מלחמת צרפת–פרוסיה לחם פון קלייסט בקרב גרבלוט, ואף נפצע במהלך הקרב, ולאחר החלמתו עבר לחיל הפרשים. בשנת 1887 הוא מונה לקצין מטה בדיוויזיה ה-3, ובשנת 1892 מונה למפקד רגימנט האולנים ה-3 (ברנדנבורג ה-1 - אלכסנדר השני, קיסר רוסיה). בשנת 1899 הועלה קלייסט לדרגת גנרל מיור, ובשנת 1901 מונה למפקד פיקוח הפרשים הראשון. בשנת 1902 הועלה לדרגת גנרל לויטננט, ושנה לאחר מכן הוא מונה למפקד הדיוויזיה ה-38 בארפורט. ב-27 בינואר 1907 מונה קלייסט למפקח הכללי של חיל הפרשים והועלה לדרגת גנרל חיל הפרשים. בשנת 1909 העניק לו וילהלם השני את עיטור הצלב הגדול של מסדר העיט האדום עם עלי אלון וכתר, ובשנת 1912 הוא פרש לביתו.

ב-25 באוגוסט 1914 מונה קלייסט למפקד קורפוס המילואים ה-23, אשר הוקם כחלק מהגל השני של הגיוס במלחמת העולם הראשונה, וכלל את דיוויזיות המילואים ה-45 וה-46. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, וב-19 בדצמבר 1914 הוא נאלץ להתפטר מתפקידו עקב בעיות לב.

בשנים 1910–1918 הוא היה יו"ר האגודה המשפחתית של קלייסט, חבר בית האחוזה הפרוסי, ומסתיו 1918 היה יו"ר "הליגה הפרוסית", שפעלה למען השבת המלוכה. לאחר המלחמה התגורר קלייסט בווסקן , עד מותו ב-29 ביולי 1923.

== משפחתו ==
פון קלייסט התחתן עם אנה ברברה פון נטוסיוס, ממנה נולדו לו 5 ילדים.

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי אות מסדר העיט האדום
קטגוריה:גרמנים שנולדו ב-1852
קטגוריה:גרמנים שנפטרו ב-1923
Secrets (אלבום)

Secrets (בעברית: סודות) הוא אלבומה השני של הזמרת-יוצרת האמריקאית, טוני ברקסטון.<ref></ref> האלבום יצא לאור ב-18 ביוני 1996, על ידי חברות התקליטים לה-פייס רקורדס ואריסטה רקורדס. האלבום זכה להצלחה מסחרית אדירה כאשר מכר 15 מיליון עותקים בכל העולם.<ref></ref>

בארצות הברית זכה להצלחה רבה במיוחד כאשר מכר קרוב ל-6.3 מיליון עותקים נכון להיום מה שמזכה אותו ב-6 מעמדות פלטינה. בנוסף האלבום גם הועמד לפרס גראמי בקטגוריית "אלבום הפופ הטוב ביותר" בטקס אשר התרחש שנה לאחר מכן.

== הצלחה מסחרית ==
בעת יציאתו האלבום הגיע למקום השני בארצות הברית ולמקום הראשון במצעד אלבומי ה-R&B וההיפ-הופ עם מכירות של 170 אלף עותקים. נכון להיום מכירות האלבום עומדות על קרוב ל-6.3 מיליון עותקים במדינה מה שמזכה אותו ל-6 מעמדות פלטינה. בקנדה האלבום הגיע בעת יציאתו למקום ה-4 במצעד האלבומים הקנדי ונכון להיום מכירותיו עומדות על 700 אלף עותקים במדינה מה שמזכה אותו ב-7 מעמדות פלטינה.

בבריטניה האלבום הגיע למקום ה-54 בלבד בעת יציאתו אך לאחר 30 שבועות הצליח להגיע למקום ה-10. נכון להיות מכירותיו במדינה עומדות על 600 אלף עותקים ובכך זכאי למעמד פלטינה כפולה. באשר אירופה האלבום גם זכה להצלחה כאשר הגיע לראשי המצעדים של דנמרק, שווייץ והולנד, לחמישייה הפותחת באוסטריה, בלגיה, פינלנד, גרמניה ושוודיה ולעשירייה הפותחת באירלנד. באוסטרליה וניו זילנד האלבום הגיע למקום 11 והגיע למעמד פלטינה כפולה עם מכירות של 140 עותקים באוסטרליה ומעמד זהב עם מכירות של 7,500 עותקים בניו זילנד. נכון למאי 2010 מכירות האלבום עומדות על סך 10 מיליון עותקים.

== קידום ==
על מנת לקדם את האלבום יצא ברקסטון לסיבוב ההופעות "Secrets Tour" בצפון אמריקה ואירופה אשר נמשך כשנה וחודשיים והתפרש על פני 150 הופעות. האלבום כולל בתוכו את הלהיט "Un-Break My Heart" אשר נחשב לאחד מהשירים המצליחים ביותר בהיסטורית ארצות הברית.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 1996
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומי פופ
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
וולטה או אלגארבה

וולטה או אלגארבה (בפורטוגזית: Volta ao Algrave) הוא מרוץ אופני כביש בקטעים, שנערך בחבל אלגארבה בפורטוגל. המרוץ נוסד בשנת 1960 ומשנת 2020 הוא בסבב ה-UCI ProSeries.

== היסטוריה ==
המרוץ נוסד בשנת 1960 במתכונת חובבנית, הוא התקיים גם ב-1961 אולם אז לא התקיים למשך 16 שנים, וחזר להתקיים ב-1977 ומאז מתקיים באופן סדיר עד היום. המנצח הראשון שהוא לא פורטוגלי הגיע בשנת 1993, כאשר קאסיו פרייטאס הברזילאי ניצח.

אלברטו קונטדור ניצח במרוץ באותה שנה שניצח את הטור דה פראנס, ב-2009. קונטדור היה גם לרוכב הראשון לנצח פעמיים ברצף ב לאחר שגם ניצח ב-2010. גריינט תומאס היה שני, לאחר שניצח ב-2015 ו-2016.

בשנת 2017 עלה המרוץ לסבב האירופי של ה-UCI, והיה ברמה 2.HC. משנת 2020 המרוץ מתקיים בסבב ה-UCI ProSeries, שהוא הסבב המשני של UCI World Tour.

== מנצחים בשנים האחרונות ==
{|class="wikitable"
!שנה!!רוכב||קבוצה
|-
|1999|| מלקור מורי||בנפיקה
|-
|2000|| אלכס צילה||בנסטו
|-
|2001|| אנדרה פריגאטו||אלסיו
|-
|2002|| קנדידו ברבוסה||LA-Pecol
|-
|2003|| קלאוס מולר||Milaneza-MSS
|-
|2004|| פלויד לאנדיס||קבוצת דיסקברי צ'אנל
|-
|2005|| הוגו סאביטו||Paredes Rota dos Moveis
|-
|2006|| ז'ואו קבריירה||Maia Milaneza
|-
|2007|| אלסנדרו פטאקי||קבוצת מילראם
|-
|2008|| סטיין דבולדר||קוויק סטפ
|-
|2009|| אלברטו קונטדור||אסטנה
|-
|2010|| אלברטו קונטדור||אסטנה
|-
|2011|| טוני מרטין||אומגה פארמה קוויק סטפ
|-
|2012|| ריצ'י פורט||קבוצת סקיי
|-
|2013|| טוני מרטין||אומגה פארמה קוויק סטפ
|-
|2014|| מיכל קוויאטקובסקי||אומגה פארמה קוויק סטפ
|-
|2015|| גריינט תומאס||קבוצת סקיי
|-
|2016|| גריינט תומאס||קבוצת סקיי
|-
|2017|| פרימוז' רוגליץ'||לוטו אנ.אל יומבו
|-
|2018|| מיכל קוויאטקובסקי||קבוצת סקיי
|-
|2019|| טאדיי פוגאצ'אר||יו.איי.אי אמירטס
|-
|2020|| רמקו אוונפול||דקונינק קוויק-סטפ
|-
|2021|| ז'ואאו רודריגס||W52 / FC Porto
|-
|2022|| רמקו אוונפול||דקונינק קוויק-סטפ
|}

== קישורים חיצוניים ==

* 

== הערות שוליים ==

קטגוריה:מרוצי אופניים
קטגוריה:תחרויות ספורט בפורטוגל
הנוקמים: האיחוד

הנוקמים: האיחוד (באנגלית: Ultimate Avengers, "הנוקמים האולטימטיביים") הוא סרט הנפשה אמריקאי מסוגת גיבורי-על, מדע בדיוני, אקשן והרפתקאות, המשמש כסרט הראשון בסדרת הסרטים "Marvel Animated Features", סדרת סרטים שנעשתה על ידי MLG Productions, מיזם משותף בין אולפני מארוול ל-Lionsgate. הסרט בוים על ידי קורט גדה וסטיבן א. גורדון, נכתב על ידי גרג ג'ונסון, והופק על ידי בוב ריצ'רדסון. הפקת הסרט נעשתה בסטודיו הקוריאני Dong Woo Animation (한국어).

עלילת הסרט מבוססת באופן רופף על ששת הגיליונות הראשונים של הקומיקס "אולטימייטס" מאת מארק מילר ובריאן היץ' - ליין קומיקס המתרחש ביקום אולטימייט מארוול. הסרט מתמקד בקפטן אמריקה, חייל-על שהוקפא בקרח במשך כ-60 שנה לאחר שעצר מזימה נאצית / חייזרית בשנת 1945. תפקידו של הקפטן הוא להוביל צוות גיבורים כדי להילחם בפלישה חייזרית.

הסרט הופץ ברחבי העולם להקרנה ביתית ודובב לשפות שונות. הסרט הופץ לראשונה בארצות הברית ב-21 בפברואר 2006. בישראל הסרט הופץ לראשונה בדיבוב עברי בשנת 2013. אורך הסרט הוא כ-72 דקות, ושפת המקור שלו היא אנגלית.

כמה חודשים לאחר הפצת הסרט, הופץ סרט ההמשך שלו, "הנוקמים: האיחוד 2", אשר משמש גם כסרט השני בסדרת הסרטים "Marvel Animated Features".

== תקציר העלילה ==
במהלך מלחמת העולם השנייה, נורה טיל גרעיני לעבר וושינגטון, אותו קפטן אמריקה מצליח לעצור. עם זאת, לאחר שעצר אותו, קפטן אמריקה נפל לקרקעית הקפואה של האוקיינוס הצפוני - שם הוא היה קפוא במשך 60 שנה. כעבור 60 שנה, חולץ קפטן אמריקה על ידי ניק פיורי ובטי רוס, המחיים את הגיבור כדי שיוביל צוות גיבורים שיילחם בפלישה חייזרית.

== דמויות ומדבבים ==
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|קפטן אמריקה
|ג'אסטין גרוס
|גלעד קלטר
|-
|ניק פיורי
|אנדרה ווייר
|אלי לולאי
|-
|איירון מן
|מארק וורדן
|לירון לב
|-
|ברוס באנר
|מיכאל מאסי
| rowspan="2" |אמנון וולף
|-
|הענק הירוק
| rowspan="2" |פרד טטסיור
|-
|אדווין ג'רוויס
|
|-
|הצרעה
|גריי גריפין
|
|-
|האלמנה השחורה
|אוליביה דאבו
|
|-
|בטי רוס
|נאן מקנמרה
|
|-
|הנרי פים
|נולאן נורת'
|
|-
|תור
|דייוויד בוט
|
|-
|הר קלייזר
|ג'ים וורד
|
|-
|ג'יימס בארנס
|ג'יימס ארנולד טיילור
|
|}

== ביקורות ==
פליקס ואקסז ג'וניור מאתר "Cinema Crazed", כתב שהסרט סיפק אותו מבחינת בידור, דיבוב ואנימציה. ג'פרי מ. אנדרסון מאתר "Common Sense Media", כינה את עלילת הסרט כעלילה ממוצעת. דייוויד קורנליוס מאתר "eFilmCritic.com", אמר שהסרט נלכד בין קהלי היעד מפני שהוא אלים מידי בשביל הצופים הצעירים, אך לא מספיק אלים בשביל הצופים הבוגרים.

== ראו גם ==
* האוונג'רס

== קישורים חיצוניים ==
* 

* 
קטגוריה:האוונג'רס
קטגוריה:סרטי 2006
קטגוריה:סרטי גיבורי-על
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטים מבוססי קומיקס
רצח כחול

רצח כחול (באנגלית: Blue Murder) היא סדרת טלוויזיה קנדית של רשת השידור "גלובל" , שעלתה ב-10 בינואר 2001 ונגמרה ב-9 ביולי 2004.

==עלילת הסדרה==
הסדרה עוקבת אחרי כח משטרתי מיוחד ומובחר בעיר טורונטו שבקנדה המכונה "רצח כחול", משום שהבלשים המשתתפים בו עוסקים בחקירות רצח. היחידה פותרת את התעלומות הגדולות והמורכבות ביותר שבעיר.

==סקירת הסדרה==

==שחקנים==
* מימי קוז'יק - קיי בארו, סגנית מפקדת המשטרה
* ג'ואל ס. קלר - אד אוסטרהויז, סגן מפקד
* ג'רמי רצ'פורד - ג'ק פוג, סגן מפקד
* מריה דל מאר - ויקטוריה קסטילו
* מוריס דין ווינט - הנשיא נתנאל סוויט
* בנץ אנטואן - ג'ים וויקס
* תמרה היקי - קרן גיליאם
* קארי מאצ'ט - איליין בנדר
* טרייסי ווטרהאוס - רוני סטאל

==קישורים חיצוניים==

קטגוריה:סדרות דרמה
קטגוריה:סדרות משטרה ופשע
קטגוריה:תוכניות טלוויזיה שעלו לשידור בשנות ה-2000
קטגוריה:סדרות שצולמו בטורונטו
אנריק מאס

אנריק מאס ניקולאו (בספרדית: Enric Mas Nicolau; נולד ב-7 בינואר 1995) הוא רוכב אופני כביש ספרדי בקבוצת מוביסטאר. מאס סיים שני בוואלטה אספניה 2018 ואף ניצח קטע במרוץ זה. בשנת 2019 ניצח את הטור של גואנגשי.

== קריירה ==
=== קוויק סטפ (2017–2019) ===
מאס הפך למקצוען ב-2017, עם הצטרפותו לקבוצת קוויק סטפ הבלגית. הוא סיים שני בוואלטה בורגוס, ואף ניצח את דירוג הרוכב הצעיר במרוץ. באותה שנה ערך את הופעת הבכורה שלו בגרנד טור, כאשר נבחר לסגל הקבוצה לוואלטה אספנייה. בקטע ה-6 היה חלק מקבוצת בריחה שכללה גם את תומאש מרצ'ינסקי ופאוול פוליאנסקי הפולנים. הקבוצה שרדה עד הסיום, אולם מאס הפסיד לשני הרוכבים האחרים בספרינט, וסיים רק שלישי, כשמרצ'ינסקי מנצח.

ב-2018 ערך מאס את עונת הפריצה שלו. הוא סיים שישי ב ואף ניצח את הקטע השישי במרוץ ואת דירוג הצעירים במרוץ. הוא סיים רביעי בטור דה סוויס וניצח את דירוג הרוכב הצעיר במרוץ. אבל שיא העונה של מאס הגיע בוואלטה אספנייה אליה נבחר בפעם השנייה ברצף, הוא הראה יכולות מרשימות מאוד לאורך כל המרוץ וסיים במקום השני הכללי, 1:46 דקות מסיימון ייטס המנצח. מאס ניצח גם את הקטע ה-20 במרוץ, לאחר שגבר על מיגל אנחל לופס בספרינט.

ב-2019, סיים מאס תחילה רביעי בוולטה או אלגארבה ותשיעי בוולטה אה קטלוניה. בהמשך העונה הוא סיים תשיעי גם בטור דה סוויס. בחודש יולי ערך את הופעת הבכורה שלו בטור דה פראנס, ויועד להיות רוכב הדירוג הכללי של קוויק סטפ במרוץ. אך עם התפתחות המרוץ, מאס עבד עבור ז'וליאן אלאפיליפ וסייע לו לסיים חמישי, כשהוא עצמו מסיים במקום ה-22. לאחר הטור הוא סיים שמיני בקלאסיקה סן סבסטיאן, בסוף העונה ניצח את הטור של גואנשי לאחר שגם ניצח את הקטע הרביעי במרוץ. מאס גם ניצח את דירוג הרוכב הצעיר במרוץ.

=== מוביסטאר (2020–היום) ===
מאס עזב את קוויק סטפ בתום שנתיים והצטרף לקבוצת מוביסטאר באוגוסט 2019.

== קישורים חיצוניים ==

== הערות שוליים ==

קטגוריה:רוכבי אופניים ספרדים
קטגוריה:מיורקה: אישים בספורט
קטגוריה:ספרדים שנולדו ב-1995
קורפוס המילואים ה-26 (האימפריה הגרמנית)

קורפוס המילואים ה-26 (בגרמנית: XXVI. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

==היסטוריה==
הקורפוס הוקם ב-25 באוגוסט 1914 כחלק מהגל השני של הגיוס במלחמת העולם הראשונה, והועמד תחת פיקודו של אוטו פון היגל. הקורפוס כלל את דיוויזיות המילואים ה-51 וה-52. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפסה עמדות באזור שמפאן בשם "קבוצת דורמואז". בקיץ 1918 לחם הקורפוס נגד מתקפת מאה הימים של בעלות הברית, ועם סיום המלחמה פורק הקורפוס.

==מפקדים==
* אוטו פון היגל (25 באוגוסט 1914–5 במרץ 1918)
* אוסקר פון ואטר (6 במרץ 1918–22 בדצמבר 1918)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 
26
אלסנדרו באלאן

אלסנדרו באלאן (באיטלקית: Alessandro Ballan; ב-6 בנובמבר 1979) הוא לשעבר רוכב אופני כביש איטלקי. באלאן ידוע בעיקר בזכות ניצחונו באליפות העולם (2008) וברונדה ון פלנדרן (2007).

== קריירה ==
=== למפרה (2004–2009) ===
באלאן במדי למפרה, [[טור דה פראנס 2007]]
באלאן הפך למקצוען בשנת 2004 עם הצטרפותו לקבוצת למפרה. 

ב-2005 סיים במקום השני במרוץ שלושת הימים של דה פאנה-קוקסייד. לאחר מכן, סיים במקום השישי ברונדה ון פלנדרן. באוגוסט באותה העונה השיג את הניצחון המקצועני הראשון שלו, כאשר ניצח בקטע הרביעי באנקו טור. 

בעונת 2006 ניצח באלאן במרוץ החד יומי "טרופאו לאייגויילה" וסיים רביעי במילאנו–טורינו. הוא סיים שמיני במילאנו - סן רמו וסיים שני בE3 פרייס פלנדרן, לאחר שהגיע 2 שניות אחרי תום בונן המנצח. באלאן המשיך להצטיין בקלאסיקות האביב, כשסיים חמישי ברונדה ון פלנדרן ושלישי בפריז - רובא, לאחר שהגיע 1:49 אחרי פביאן קנצ'לרה המנצח. באלאן ערך את הופעת הבכורה שלו בטור דה פראנס, וסיים שני בקטע ה-12. הוא סיים שלישי ב. 

ב-8 באפריל 2007, רשם באלאן את אחד מהישגי השיא בקריירה שלו, כאשר ניצח ברונדה ון פלנדרן, לאחר שגבר על ליף הוסט הבלגי בספרינט סיום. לפני זה, ניצח במרוץ שלושת הימים של דה פאנה-קוקסייד. באותה עונה, ניצח את קלאסיקת ואטנפול. 

ב-2008, סיים באלאן במקום השני במונטה פאשי ארויקה, לאחר שהפסיד לפביאן קנצ'לרה בספרינט סיום. הוא סיים רביעי ברונדה ון פלנדרן ושלישי בפריז - רובא. הוא סיים שני בגרנד פרי דה פלואה. באלאן השיג את הניצחון הראשון שלו בקטע בגרנד טור, כאשר עשה זאת בהופעת הבכורה שלו בוואלטה אספנייה. אולם שיא העונה של באלאן הגיע בסוף ספטמבר, כאשר ניצח את אליפות העולם.

ב-2009 ניצח ב וגם בקטע החמישי במרוץ.

=== BMC (2010–2014) === 
באלאן במהלך [[פריז - רובא 2011, במדי BMC]]
באלאן הצטרף ל-BMC ב-2010. באותה עונה הוא סיים שישיי בגרנד פרי קוויבק וחמישי ב. 

ב-2011 באלאן הראה שוב את היכולות שאפיינו אותו בקלאסיקות האביב, כאשר סיים שני בסטראדה ביאנקה, לאחר שהפסיד לפיליפ ז'ילבר בספרינט מתוך דבוקת רוכבים מצומצמת. הוא סיים רביעי במילאנו - סן רמו, ושישי בפריז - רובא. 

ב-2012, סיים במקום ה-4 בסטראדה ביאנקה ובמקום ה-8 במילאנו - סן רמו. באלאן המשיך להיראות טוב, אבל לא הצליח לנצח כאשר סיים תשיעי בE3 פרייס פלנדרן, שלישי בפריז - רובא וברונדה ון פלנדרן. הוא ניצח במרוץ החד יומי, ג'ירו דל טוסקנה ובקטע השביעי באנקו טור. הוא זכה במדליית כסף באליפות העולם בנגד השעון קבוצתי, לאחר שקבוצתו (BMC) סיימה שנייה, אחרי אומגה פארמה קוויק סטפ זכתה בזהב. 

בלאן התחרה במעט מרוצים ב-2013, ופרש רשמית רק בעונת 2016 לאחר שלא הצליח למצוא קבוצה.

== פרשיות סמים ==
באלאן הושעה לשנתיים בינואר 2014, בעקבות כך בוטל חוזהו עם BMC.

בסוף 2015, ההאשמות כנגד באלאן בוטלו והוא נוקה מכל האשמה. הוא ניסה לחפש קבוצה ב-2016 ללא הצלחה, ובעקבות כך פרש.

== קישורים חיצוניים ==

== הערות שוליים ==

קטגוריה:רוכבי אופניים איטלקים
קטגוריה:אלופי העולם באופני כביש (עלית גברים)
קטגוריה:איטלקים שנולדו ב-1979
אוטו פון היגל

אויגן אוטו פרייהר פון היגל (בגרמנית: Eugen Otto Freiherr von Hügel; 20 בספטמבר 1853 – 4 בינואר 1928) היה גנרל גרמני, ומפקד קורפוס המילואים ה-26 במהלך מלחמת העולם הראשונה.

== ביוגרפיה ==
פון היגל נולד ב-20 בספטמבר 1853 בשטוטגרט. אביו, אלברט פרדיננד פון היגל, היה אוברסט בצבא ממלכת וירטמברג, ואילו סבו, ארנסט פון היגל, היה גנרל לויטננט ושר המלחמה הווירטמברגי. בשנת 1870 הוא התגייס ל, והצטרף לרגימנט הרגלים ה-122 (וירטמברג ה-4 - פרנץ יוזף, קיסר אוסטריה ומלך הונגריה), עימו לחם במהלך מלחמת צרפת–פרוסיה. בשנת 1908 הוא מונה למפקד הדיוויזיה ה-2, ובשנת 1912 הוא הועלה לדרגת גנרל חיל הרגלים.

עם פרוץ מלחמת העולם הראשונה הוא מונה לסגן מפקד הקורפוס ה-13, וב-25 באוגוסט 1914 מונה היגל למפקד קורפוס המילואים ה-26, אשר הוקם כחלק מהגל השני של הגיוס במלחמת העולם הראשונה. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפס עמדות באזור שמפאן בשם "קבוצת דורמואז". על פעולותיו במלחמה קיבל היגל את עיטור הפור לה מריט ואת עיטור מסדר העיט האדום, וב-6 במרץ 1918 הוא פרש לביתו. לאחר המלחמה התגורר היגל בנוננאו, עד מותו ב-4 בינואר 1928.

==קישורים חיצוניים==

קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:גרמנים שנולדו ב-1853
קטגוריה:גרמנים שנפטרו ב-1928
סברינה ברטלט

סברינה ברטלט (באנגלית: Sabrina Bartlett; נולדה ב-12 בספטמבר 1991) היא שחקנית אנגלייה. היא ידועה מהופעתה בתפקיד סופיה בסדרה "הסודות של דה וינצ'י", ובתפקיד הנסיכה איזבלה בעונה הראשונה של הסדרה ההיסטורית "אבירי הלילה".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="4" | 2014
|
| dir="ltr" | Suspects
| האנה סטיבנסון
| בפרק "Calling Card"
|-
| הולבי סיטי
| dir="ltr" | Holby City
| גבריאלה "גבי" מנדוזה
| בפרק "The Spirit"
|-
| דוקטור הו
| dir="ltr" | Doctor Who
| בת החסות של קווייל / העלמה מריאן
| בפרק "Robot of Sherwood"
|-
|
| dir="ltr" | The Passing Bells
| קייטי
| 5 פרקים
|-
| rowspan="3" | 2015
| רציחות במידסומר
| dir="ltr" | Midsomer Murders
| טינה טיילר
| בפרק "A Vintage Murder"
|-
| פולדארק
| dir="ltr" | Poldark
| קרן סמית'
| 3 פרקים
|-
| הסודות של דה וינצ'י
| dir="ltr" | Da Vinci's Demons
| סופיה
| 6 פרקים
|-
| 2016
| משחקי הכס
| dir="ltr" | Game of Thrones
| התחפושת של אריה סטארק
| בפרק "The Winds of Winter"
|-
| 2018-2017
|אבירי הלילה
| dir="ltr" | Knightfall
| הנסיכה איזבלה
| תפקיד ראשי; 10 פרקים
|-
| 2018
|
| dir="ltr" | The Innocents
| ליל
| בפרק "Bubblegum & Bleach"
|-
| 2019
| ויקטוריה
| dir="ltr" | Victoria
| אביגיל טרנר
| 7 פרקים
|-
| 2020
| ברידג'רטון
| dir="ltr" | Bridgerton
| סיאנה רוסו
| 8 פרקים
|-
| 2021
|
| dir="ltr" | The Larkins
| מריאט לארקין
| תפקיד ראשי; 7 פרקים
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1991
קטגוריה:אנגלים שנולדו ב-1991
The Heat

The Heat (בעברית: החום) הוא אלבומה השלישי של הזמרת-יוצרת האמריקאית טוני ברקסטון.<ref name=":0"></ref> האלבום יצא לאור ב-25 באפריל 2000, על ידי חברת התקליטים לה-פייס רקורדס.<ref name=":0" /> אלבום זה נחשב לתפנית מוזיקלית בקריירה של ברקסטון מכיוון שהוא מכיל פחות בלדות ויותר מוזיקה אורבנית בניגוד לשני אלבומיה הקודמים.<ref name=":0" />

== רקע והפקה ==
מרבית שירי האלבום נכתבו והופקו על ידי ברקסטון עצמה ובעלה קרי לואיס כאשר גם הכותבת הידועה דיאן וורן אשר עבדה באותם ימים עם זמרות כמו סלין דיון ומריה קארי ובהמשך גם עם זמרות כמו ביונסה וליידי גאגא כתבה שניים משירי האלבום.

באלבום מתארח הראפרית המנוחה לפט איי (מלהקת TLC) ובכך זו הייתה הפעם הראשונה בה ברקסטון אירחה אמן באלבום שלה.

== הצלחה ==
האלבום הגיע בשבוע הבכורה למקום השני בארצות הברית עם מכירות של 199 אלף עותקים ועוד באותה השנה כבר הגיע למעמד פלטינה כפולה במדינה. נכון להיום מכירותיו עומדות על קרוב ל-2.1 מיליון עותקים במדינה ו-4 מיליון עותקים בכל העולם.

בנוסף לכך, הוא היה מועמד לפרס גראמי בקטגוריית "אלבום ה-R&B" הטוב ביותר ואף באותו טקס זכתה ברקסטון בקטגוריית "הביצוע הווקאלי הנשי הטוב יותר בשיר R&B" על השיר "He Wasn't Man Enough" ובנוסף גם השיר היה מועמד בקטגוריית "שיר ה-R&B" הטוב ביותר.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 2000
קטגוריה:אלבומי טוני ברקסטון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי רודני ג'רקינס
קטגוריה:אלבומי פופ
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים זוכי פרס המוזיקה האמריקאית
קטגוריה:אלבומי זהב באוסטרליה
קטגוריה:אלבומי חברת לה-פייס רקורדס
פסגת באוורס (אנטארקטיקה)

פסגת באוורס (באנגלית: Bowers Peak) היא פסגה באזור חוף פנל, המפרידה בין קרחון האנטר לקרחון הושקו, ברכס לאנטרמן, בהרי באוורס, במרכז ארץ ויקטוריה שבאנטארקטיקה.

גובה של הפסגה 2,140 מטרים מעל פני הים.

== היסטוריה ==
=== מקור השם ===

שמה של הפסגה ניתן לה על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בין השנים 1963–1964.

הפסגה נקראת על שמו של סגן ג'ון מ. באוורס, הבן (.John M. Bowers, Jr) מטייסת VX-6 של צי ארצות הברית, אשר סייעה למשלחת החקר.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1759 פסגת באוורס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20489 פסגת באוורס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=122796 פסגת באוורס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1680&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת באוורס] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=1759&fid=antgeo_103 תצלום לוויין של אזור פסגת באוורס]

== הערות שוליים ==

באוורס
באוורס